Sagunt acull la clausura del programa d'auxiliars de conversa en llengües estrangeres
16 de maig 2023

![](/media/2hengvme/img_1866c.jpg?width=850&height=561.8806306306307)

El Centre Cultural Mario Monreal ha acollit hui, 16 de maig, les persones que han format part del programa d'auxiliars de conversa en llengües estrangeres, que han participat en els centres escolars de Sagunt i altres municipis fins a Vinaròs des d'octubre, en la jornada final de curs. En la mateixa han realitzat taules redones en les quals han compartit les seues experiències, al costat dels tutors i tutores, i després han realitzat visites culturals a la Via del Pòrtic i la Domus dels Peixos.

El regidor d'Educació, Josep Manuel Tarazona, ha explicat: «**Són més de 1.400 professionals que s'han dedicat a donar suport i complementar les competències lingüístiques en anglés, francés i altres llengües als nostres xiquets i xiquetes tant en Primària com en Secundària i també en Formació Professional Bàsica, la qual cosa incrementa la capacitat i les competències del nostre alumnat**». Així mateix, ha destacat que l'«**esforç que ha fet**» la Conselleria, ja que la Generalitat Valenciana ha multiplicat les 75 places inicials que oferia el Ministeri fins a tindre 1.400 i estar repartides entre tot el territori.

A la clausura del programa d'auxiliars de conversa en llengües estrangeres que ha dut a terme la Direcció General d'Innovació Educativa i Ordenació de la Conselleria han assistit la regidora del Gabinet de Promoció del Valencià, Maria Josep Soriano; el regidor d'Educació, Josep Manuel Tarazona; la subdirectora d'Ordenació de la Direcció General d'Innovació Educativa i Ordenació, Elsa Vilalta; i el cap del Servei d'Educació Plurilingüe, Nicolau Manzano.

![](/media/wgcbrbqs/img_1881c.jpg?width=850&height=561.8806306306307)

*   [](http://www.facebook.com/sharer.php?u=https://aytosagunto.es/va/actualitat/sagunt-acull-la-clausura-del-programa-d-auxiliars-de-conversa-en-llengues-estrangeres/ "Facebook")
*   [](http://twitter.com/share?url=https://aytosagunto.es/va/actualitat/sagunt-acull-la-clausura-del-programa-d-auxiliars-de-conversa-en-llengues-estrangeres/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acull-la-clausura-del-programa-d-auxiliars-de-conversa-en-llengues-estrangeres/ "Linked In")
*   [](mailto:?body=https://aytosagunto.es/va/actualitat/sagunt-acull-la-clausura-del-programa-d-auxiliars-de-conversa-en-llengues-estrangeres/)